Tempulli Talagirisvara

Tempulli Talagirisvara është një tempull hindu i vendosur në fshatin Panamalai në distriktin Viluppuram të shtetit Tamil Nadu të Indisë.

 Historia 
309px|left|thumb|Tempulli i Talagirisvaras në Panamalai
Narasimhavarmani II, që është i njohur edhe si Rajashimani mendohet se ka ndërtuar tempujt strukturorë të Dinastisë Pallava, përkatësisht Tempulli bregdetar në Mamallapuram, Tempulli Kailasanathar dhe Tempulli Talagirisvara në Panamalai. Tempull është ndërtuar mbi një kodër të vogël mbi liqenin e Panamalait. Kjo strukturë e shekullit të VII ka një vimanë që ngjason me atë të Tempullit Kailasanatha të Kanchipuramit. Garbhagriha (shenjtorja e brendshme) bujt një Dharalingam dhe si në tempujt Pallava të asaj kohe, në murin e mbrapëm të shenjtërores ndodhet një panel i Somaskandas. Në tempull gjendet edhe një Ardhamandapa (gjysëm mandapa), në muret e të cilës mund të shihen panelet e hyjnive si Brahma me Saraswatin dhe Vishnu me Lakshmin të dyja anët. Faltorja është e drejtuar nga lindja dhe garbhagriha e saj është e rrethuar në të anët nga mikro-faltore (Anga Kovilët ose faltoret gjymtyrë – që janë të bashkangjitura me faltoren kryesore).
Në një periudhë të mëvonshme tempullit i janë shtuar pak më shumë mikro-faltore dhe një mahamandapa (një mandapa e madhe).  Vimana është me tre kate dhe kati i sipërm ka qenë rikonstruktuar më vonë. Në tempull mund të gjenden gjithashtu edhe kolona me luanë të ulur në bisht, një karakteristikë tipike Pallava.
Mikro-faltorja në veri ka një seksion të vogël pikturash murore që ka mbijetuar përgjatë viteve, dhe që paraqet dëshmi mbi mjeshtrinë e Artit Pallava.

 Veçantia 
Pikturat e Shivës si "Nataraja" në muret e shpellës janë paraqitja më e hershme e Shivës si Nataraja.

Galeria imazhesh

Shiko edhe
 Panamalai
 Arkitektura Pallava
 Arkitektura Dravidiane
 Tempulli hindu
 Koili

 Referime 

Bibliografia





Kategoria:Shekulli VII
Kategoria:Tempuj hindu
Kategoria:Monumente në Indi